[[Nicolai Esmit]] fra [[Hertugdømmet Holsten|Holsten]] blev udnævnt til guvernør efter Iversen Dyppel, fordi han angav at have flere års erfaring i Vestindien i forbindelse med den engelske kolonisering af [[Jamaica]] og [[Tortuga]]. Bag denne karrierebeskrivelse lå at han havde været [[Pirat|sørøver]].{{sfnp|Kjersgaard|1974|p=25}} Esmit gik som guvernør i ledtog med de mange sørøvere, som på det tidspunkt hærgede hele Vestindien. Esmit grundlagde byen Taphus, fra 1691 kendt som [[Charlotte Amalie]]. Navnet Taphus (taphuse var kroer){{sfnp|Larsen|2018|p=[https://books.google.dk/books?id=97xqDwAAQBAJ&pg=PT40 40]}} havde sin baggrund i de værtshuse som Esmit opførte. Esmit fandt ud af, at han personligt kunne tjene mange penge på at lade piraterne bruge Sankt Thomas som base for deres mange togter mod specielt engelske og franske skibe. Han lod således sørøvere sejle med danske skibspapirer.<ref name="Kjer 26" /> De engelske guvernører på Jamaica og andre britiske øer protesterede mod dette til den danske regering med besked om, at hvis man ikke selv kunne holde orden i eget hus, så ville de gå ind og overtage Sankt Thomas. Inden myndighederne nåede at reagere, blev Nicolai imidlertid væltet ved et oprør og erstattet af sin lillebror, [[Adolph Esmit]].<ref name="Kjer 26" />
Filosofi Historie Tidligere_riger,_stater,_protektorater,_kolonier_og_lande Foreninger Organisationer